Borussia tulihingelised poolehoidjad kodustaadionil
**Dortmundi Borussia** (*Borussia Dortmund*) on 1909. aastal loodud Saksamaa spordiklubi Dortmundis, mille nimi tähendab ladina keeles Preisimaad. Tuntuim on jalgpalliklubi, kuid Borussial on ka käsipalli- ja lauatenniseosakond.

Dortmund on traditsiooniliselt olnud Saksamaa Bundesliga suurklubi. Klubi on tulnud kaheksa korda Saksamaa meistriks. 1997. aasta oli eriti edukas, siis võideti UEFA Meistrite Liiga finaalis Torino Juventust 3:1. Seejärel alistati Intercontinental Cupi otsustavas mängus 2. detsembril 1997 Tokios ka Brasiilia klubi Cruzeiro 2:0.

Borussia kodustaadion on Signal Iduna Park ehk Westfalenstadion, mis avati 2. aprillil 1974. See on Saksamaa kõige suurem ja Euroopa üks suuremaid staadione, sest mahutab liigamängudes 81 365 pealtvaatajat. Rahvusvahelistes mängudes vähendatakse pealtvaatajate arvu 65 718-le. Staadioni lõunatribüün mahutab 24 454 pealtvaatajat ja see on Euroopa kõige suurem tribüün. Sellel istuvad Borussia poolehoidjad, kes on sageli riietatud meeskonnaga samamoodi kollasesse, ja seda tribüüni nimetatakse ka kollaseks müüriks.

2000. aastal läks Borussia esimese Saksamaa jalgpalliklubina börsile. See tekitas majandusraskusi ja klubi tegevus sattus ohtu. 2002. aastal Westfalenstadion müüdi ja pankroti vältimiseks lahkus mitu head mängijat.

Rekordid
--------

Dortmundi Borussia nimel on palju Bundesliga rekordeid.

Kõige rohkem kohtumisi pidanud Bundesliga mängija on Michael Zorc, kes kogu oma karjääri (1981–98) veetis Borussias ja lõi 463 mängus 131 väravat.

Alfred Preißler on Borussia kõige resultatiivsem mängija. Aastatel 1946–50 ja 1951–59 mängis ta Borussias ja lõi selle aja jooksul 168 väravat.

Türgi jalgpallikoondise mängija Nuri Şahin sai 16 aasta ja 335 päeva vanuselt noorimaks Bundesliga mängijaks ning 17 aasta ja 82 päeva vanuselt noorimaks Bundesliga väravalööjaks. Şahin mängis Borussias 2005–11.

Borussia osales Bundesliga kõige suurema vahega võidetud mängus, kui kaotas 29. aprillil 1978 viimases voorus Mönchengladbachi Borussiale 0:12. Dortmundi peatreener Otto Rehhagel pani väravasse varuväravavahi, kellele oli samal hommikul öeldud, et temaga järgmiseks aastaks lepingut ei pikendata, seevastu Mönchengladbachile oli oluline võita võimalikult suure vahega, et tulla võrdsete punktide juures väravate vahega Saksamaa meistriks (siiski ei piisanud ka 12:0 võidust). Klubi trahvis kõiki mängijaid 2000–2500 Saksa margaga ja vallandas peatreeneri Rehhageli.

Läbi aegade on Bundesligas peetud 5 kohtumist, kus on löödud kokku 12 väravat. Borussia on neist osalenud neljas, teenides 2 võitu ja 2 kaotust.

Friedhelm Konietzka lõi Borussia kasuks Bundesliga läbi aegade esimese värava. See juhtus avavooru 1. minutil Bremeni Werderi vastu 24. augustil 1963 kell 17.59, sest mäng algas ettenähtust pisut varem.

9. novembril 1965 määrati Dortmundi ja Mönchengladbachi vahelises mängus 5 penaltit, mis on Bundesliga rekord. 1. septembril 1993 määrati Dortmundi ja Dresdeni Dynamo vahelises mängus 5 punast kaarti, mis on Bundesliga rekord. 7. aprillil 2001 määrati Dortmundi ja Müncheni Bayerni vahelises mängus 15 kaarti, mis on Bundesliga rekord.

23. augustil 2014 toimunud Bundesliga 1. mänguvoorus Leverkuseni Bayeriga löödi Dortmundi Borussia vastu Bundesliga kiireim värav, milleks kulus vaid 9 sekundit. Värava lõi Karim Bellarabi.

Praegune meeskond
-----------------

*Seisuga 31. jaanuar 2022*

Märkus: Lipud näitavad rahvuskoondist vastavalt FIFA reeglitele. Mängijatel võib olla aga mitu kodakondsust.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Nr. |  | Positsioon | Mängija |
| --- | --- | --- | --- |
| 1 | Šveits | VV | Gregor Kobel |
| 2 | Hispaania | KA | Mateu Morey |
| 4 | Prantsusmaa | KA | Soumaïla Coulibaly |
| 5 | Prantsusmaa | KA | Dan-Axel Zagadou |
| 7 | Ameerika Ühendriigid | PK | Giovanni Reyna |
| 8 | Saksamaa | PK | Mahmoud Dahoud |
| 9 | Norra | RÜ | Erling Haaland |
| 10 | Belgia | PK | Thorgan Hazard |
| 11 | Saksamaa | RÜ | Marco Reus *(kapten)* |
| 13 | Portugal | KA | Raphaël Guerreiro |
| 14 | Saksamaa | KA | Nico Schulz |
| 15 | Saksamaa | KA | Mats Hummels |
| 16 | Šveits | KA | Manuel Akanji |
| 18 | Saksamaa | RÜ | Youssoufa Moukoko |
| 19 | Saksamaa | PK | Julian Brandt |
| 20 | Brasiilia | PK | Reinier *(laenul Madridi Realist)* |
| 21 | Holland | RÜ | Donyell Malen |

 |  | 

| Nr. |  | Positsioon | Mängija |
| --- | --- | --- | --- |
| 22 | Inglismaa | PK | Jude Bellingham |
| 23 | Saksamaa | PK | Emre Can |
| 24 | Belgia | KA | Thomas Meunier |
| 25 | Saksamaa | VV | Luca Unbehaun |
| 27 | Saksamaa | RÜ | Steffen Tigges |
| 28 | Belgia | PK | Axel Witsel |
| 29 | Saksamaa | KA | Marcel Schmelzer |
| 30 | Saksamaa | PK | Felix Passlack |
| 32 | Guinea | PK | Abdoulaye Kamara |
| 34 | Horvaatia | KA | Marin Pongračić *(laenul VfL Wolfsburgist)* |
| 35 | Šveits | VV | Marwin Hitz |
| 38 | Šveits | VV | Roman Bürki |
| 39 | Saksamaa | PK | Marius Wolf |
| 40 | Saksamaa | VV | Stefan Drljača |
| 42 | Saksamaa | PK | Göktan Gürpüz |
| 45 | Ameerika Ühendriigid | KA | Lennard Maloney |
| 47 | Saksamaa | PK | Antonios Papadopoulos |

 |

Peatreenerid
------------

* ...
* Matthias Sammer (2000–2004)
* Bert van Marwijk (2004–2006)
* Jürgen Röber (2006–2007)
* Thomas Doll (2007–2008)
* Jürgen Klopp (2008–2015)
* Thomas Tuchel (2015–2017)
* Peter Bosz (2017)
* Peter Stöger (2017–2018)
* Lucien Favre (2018–2020)
* Edin Terzić (2020–2021)
* Marco Rose (2021–)

Saavutused
----------

### Saksamaa

* Saksamaa meister: 1956, 1957, 1963, 1995, 1996, 2002, 2011, 2012
* Saksamaa karikavõistlused jalgpallis: 1964–65, 1988–89, 2011–12, 2016–17, 2020–21
* Saksamaa superkarikas jalgpallis: 1989, 1995, 1996, 2013, 2014, 2019

### Euroopa

* UEFA Meistrite Liiga võit: 1997
* UEFA karikavõitjate karikas: 1966
* Intercontinental Cup'i võit: 1997

Viited
------

1. ↑  "First Team". Borussia Dortmund.

Välislingid
-----------

|  |  |
| --- | --- |
|  | Pildid, videod ja helifailid Commonsis: **Dortmundi Borussia** |

* Koduleht

| * v
* r
Bundesliga klubid |
| --- |
| Klubid 2023–2024 | 
FC Augsburg **·**  VfL Bochum **·**  Werder Bremen **·**  Union Berlin **·**  Borussia Dortmund **·**  SV Darmstadt 98 **·**  Eintracht Frankfurt **·** SC Freiburg **·**  1. FC Heidenheim **·**  1899 Hoffenheim **·**  1. FC Köln **·**  RB Leipzig **·**  Bayer Leverkusen **·**  Mainz 05 **·**  Borussia Mönchengladbach **·**  Müncheni Bayern **·**  VfB Stuttgart **·**  VfL Wolfsburg |
| Endised klubid | 
1860 München **·**  Alemannia Aachen **·**  Arminia Bielefeld **·**  Bayer 05 Uerdingen/KFC Uerdingen 05 **·**  Blau-Weiß 90 Berlin **·**  Borussia Neunkirchen **·**  Dynamo Dresden **·**  Eintracht Braunschweig **·**  Energie Cottbus **·**  Fortuna Düsseldorf **·**  1. FC Kaiserslautern **·**  Fortuna Köln **·**  SpVgg Greuther Fürth **·**  Hamburger SV **·** Hannover 96 **·** Hertha BSC **·**  FC 08 Homburg **·**  FC Ingolstadt 04 **·**  Karlsruher SC **·**  Kickers Offenbach **·** 1. FC Köln **·**  VfB Leipzig **·**  Meidericher SV/MSV Duisburg **·**  1. FC Nürnberg **·** Preußen Münster **·**  Rot-Weiss Essen **·**  Rot-Weiß Oberhausen **·**  SC Paderborn **·**  1. FC Saarbrücken **·**  Schalke 04 **·**  FC St. Pauli **·**  Stuttgarter Kickers **·**  Tasmania Berlin **·**  Tennis Borussia Berlin **·**  SSV Ulm **·**  SpVgg Unterhaching **·**  Waldhof Mannheim **·**  Wattenscheid 09 **·**  Wuppertaler SV |